**projektas**

**reg. Nr. T-44**

**2.14. darbotvarkės klausimas**

**Pasvalio rajono savivaldybės taryba**

**Sprendimas**

**Dėl viešo konkurso PASVALIO LOPŠELIO-DARŽELIO „EGLUTĖ“** **DIREKTORIAUS pareigoms eiti organizavimo**

2020 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos darbo kodekso 41 straipsnio 3 dalimi, Lietuvos Respublikos švietimo įstatymo 59 straipsnio 1, 5 ir 6 dalimis, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 „Dėl Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo patvirtinimo (Lietuvos Respublikos švietimo ir mokslo ministro 2018 m. vasario 1 d. įsakymo Nr. V-90 redakcija) (su visais aktualiais pakeitimais), 5, 7 punktais, Pasvalio rajono savivaldybės taryba nusprendžia:

1. Organizuoti viešą konkursą Pasvalio lopšelio-darželio „Eglutė“ direktoriaus pareigoms eiti.
2. Įgalioti Savivaldybės merą teisės aktų nustatyta tvarka:
	1. suderinti atrankos datą su švietimo ir mokslo ministro įgaliota institucija;
	2. paskirti asmenį (komisijos sekretorių) organizaciniams darbams atlikti ir komisijos posėdžiams protokoluoti;
	3. paskelbti konkursą;
	4. siūlyti vieną asmenį į konkurso komisijos narius;
	5. sudaryti konkurso komisiją.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2020-03-03

Suderinta DVS Nr. RTS-51

Pasvalio rajono savivaldybės tarybai

**AIŠKINAMASIS RAŠTAS**

**Dėl viešo konkurso PASVALIO LOPŠELIO-DARŽELIO „EGLUTĖ“** **direktoriaus pareigoms eiti organizavimo**

**2020-03-03**

Pasvalys

**1. Problemos esmė**

Lietuvos Respublikos švietimo įstatymo (toliau – Įstatymas) 59 straipsnio 1 dalyje nustatyta, kad švietimo įstaigos vadovai į pareigas priimami viešo konkurso, kurį organizuoja savivaldybės taryba ar jos įgaliotas asmuo, būdu. Viešasis konkursas švietimo įstaigos vadovo pareigoms eiti organizuojamas Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 „Dėl Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo patvirtinimo (Lietuvos Respublikos švietimo ir mokslo ministro 2018 m. vasario 1 d. įsakymo Nr. V-90 redakcija) (su visais aktualiais pakeitimais) (toliau – Aprašas), nustatyta tvarka.

Konkurso organizavimas apima: konkurso paskelbimą; dokumentų pateikimą ir priėmimą; konkurso komisijos sudarymą ir jos veiklą; pretendentų atranką (Aprašo 1 p.).

Savivaldybės taryba organizuoja konkursą švietimo įstaigos vadovo pareigoms eiti likus ne mažiau kaip 6 mėnesiams iki švietimo įstaigos vadovo kadencijos pabaigos (Pasvalio lopšelio-darželio „Eglutės“ direktoriaus darbo santykiai (terminuota darbo sutartis) baigiasi 2020 m. rugsėjo 30 d. suėjus darbo sutarties terminui (Įstatymo 59 str. 5 d.) ir turi teisę įgalioti asmenį atlikti konkurso organizatoriaus funkcijas: suderinti atrankos datą su švietimo ir mokslo ministro įgaliota institucija (Aprašo 7 p.); paskirti asmenį (komisijos sekretorių) organizaciniams darbams atlikti ir komisijos posėdžiams protokoluoti (Aprašo 5 p.); paskelbti konkursą (Aprašo 7 p.); siūlyti vieną asmenį į konkurso komisijos narius (Aprašo 19.1 p.); sudaryti konkurso komisiją (Aprašo 26 p.).

**2. Kokios siūlomos naujos teisinio reguliavimo nuostatos ir kokių rezultatų laukiama**

Šiuo sprendimo projektu siūloma:

1. Savivaldybės tarybai priimti sprendimą organizuoti viešą konkursą Pasvalio lopšelio-darželio „Eglutės“ direktoriaus pareigoms eiti.
2. Įgalioti Savivaldybės merą atlikti konkrečias viešojo konkurso Pasvalio lopšelio-darželio „Eglutė“ direktoriaus pareigoms eiti organizatoriaus funkcijas.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** paskirti atsakingą asmenį (Savivaldybės mero potvarkis), suderinti atrankos datą (raštas), paskelbti konkursą (skelbimas, raštas), sudaryti komisiją (Savivaldybės mero potvarkis).

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė